  Туспуктэм: Удмуртиысь тазалыкез утёнъя министерстволэн пресс-службаез 14-тӥ инвожое Донорлэсь дунневыл нуналзэ пусъё. Удмуртиын 32 сюрслэсь трос адями вирзэс сёто, соос пӧлысь 15 сюрсэз ужрадэ ялан пырисько. Элькунын котькуд ар 2,5 сюрс донорлы тросгес луэ. Со сярысь улосвылысь тазалыкез утёнъя министерстволэн пресс-службаез ивортӥз. « Удмуртиын котькуд ар 2,5 донор луэ. Со туж умой, малы ке шуоно выль доноръёс котькуд кулэ. Ми 60 литр котыр вир запасэз возиськомы но котькуд нунал элькун эмъяськонниослы кулэ мындалаен келяськомы» Екатерина Васильева, Ижкарысь вир басьтонъя элькун станциысь валтӥсь эмчи Донорлэн нуналэз улсын Ижкарысь вир басьтонъя элькун станциын улосысь доноръёсты, кин 50-лэсь трос пол вирзэ сётӥз, данъязы. Тазалыкез утёнъя министерстволэсь таукаронзэс вить адями басьтӥз. Озьы ик доноръёслэсь семьязэс пусйизы. Ӵош соос процедураез 95 пол орчизы ни. Тодэ вайытом, Донор луыны 18 аресыссэн, секталазыя 55 яке тросгес килограммъем муртъёс быгато. Тегъёс: доноръёс Тазалык Удмуртия  